***Pravni fakultet u Zagrebu***

***Studijski centar za javnu upravu i javne financije***

***Stručni studij javne uprave***

**DRŽAVNA UPRAVA**

obvezni predmet 2. godine, zimski semestar

**Nastavni plan rada**

Predavanja za **redovne studente** održavaju se **četvrtkom od 8.00-10.30** (3 nastavna sata) u **Gundulićevoj 10**, dvorana 2.

|  |  |  |  |
| --- | --- | --- | --- |
| **R.br.** | **Datum** | **Tema** | **Nastavnik** |
| 1. | 7. listopada 2021. | Temeljna pitanja državne uprave. Teritorijalni upravni sustav. Razvoj odnosa građana i uprave. | izv.prof.dr.sc. J. Džinić |
| 2. | 14. listopada 2021. | Značenje i oblici utjecaja Hrvatskog sabora na državnu upravu. Ovlasti predsjednika Republike u odnosu na državnu upravu. Vlada kao političko i upravno vodstvo. | izv.prof.dr.sc. J. Džinić |
| 3. | 21. listopada 2021. | Ustrojstvo hrvatske državne uprave. | doc.dr.sc. M. Škarica |
| 4. | 28. listopada 2020. | Središte vlade kao koordinativni centar državne uprave: tajništvo vlade i ostale institucije središta vlade. Instrumenti koordinacije. Joined up i koordinacija u sustavu državne uprave. Centri vlade.  Postupak sastavljanja hrvatske vlade i ustrojstvo hrvatske državne uprave – vježba | doc.dr.sc. T. Giljević |
|  | *4. studenog 2021.* | *Dan Fakulteta – nema nastave* |  |
| 5. | 11. studenog 2021. | Klasifikacija poslova u teritorijalnom upravnom sustavu. Grupiranje poslova. Razgraničenje poslova. Poslovi u hrvatskoj državnoj upravi. Povjereni poslovi državne uprave. | dr.sc. Iva Lopižić |
|  | *18. studenog 2021.* | *Jesenski ispitni rok – nema nastave*  *Dan sjećanja na Vukovar* |  |
| 6. | 25. studenog 2021. | Nova strukturna rješenja u hrvatskoj državnoj upravi: izvršne agencije; nezavisna regulacijska tijela. Oblici organizacija javnog sektora u Hrvatskoj. | doc.dr.sc. T. Giljević |
| 7. | 2. prosinca 2021. | Nadzor nad hrvatskom državnom upravom | Dr.sc. I. Lopižić |
| 8. | **14. prosinca 2021.** | **KOLOKVIJ** | Dr.sc. I. Lopižić |
| 9. | 16. prosinca 2021. | Javne službe (službe od općeg interesa) – pojam, klasifikacija, razvoj i odnos s javnom vlašću. | Dr.sc. I. Lopižić |
| 10. | 23. prosinca 2021. | Javne službe u pravu i politici Europske unije. Okvir djelovanja javnih službi u Hrvatskoj. | izv.prof.dr.sc. J. Džinić |
| 11. | 13. siječnja 2022. | Upravne reforme. Menadžerske reforme javne uprave i njihovi učinci. EU standardi i modernizacija javne uprave u tranzicijskim zemljama. | dr.sc. I. Lopižić |
| 12. | 20. siječnja 2022. | Upravne reforme u Hrvatskoj. | izv.prof.dr.sc. J. Džinić |
| 13. | 27. siječnja 2021. | Repetitorij. | izv.prof.dr.sc. J. Džinić |

Nastava za **izvanredne studente** održat će se u osam poslijepodnevna termina (16.30-20.30 h). Predavanja za izvanredne studente održavaju se utorkom od 16.30-20.30 (5 nastavnih sati) u Ćirilometodskoj 4, dvorana 7. Dio predavanja održat će se online putem G*oogle meet*-a.

|  |  |  |  |
| --- | --- | --- | --- |
| **R.br.** | **Datum** | **Tema** | **Nastavnik** |
| 1. | 5. listopada 2021. | Temeljna pitanja državne uprave. Teritorijalni upravni sustav. Razvoj odnosa građana i uprave. Značenje i oblici utjecaja Hrvatskog sabora na državnu upravu. Ovlasti predsjednika Republike u odnosu na državnu upravu. | izv.prof.dr.sc. J. Džinić |
| 2. | 19. listopada 2021. | Vlada kao političko i upravno vodstvo. Ustrojstvo hrvatske državne uprave. | doc.dr.sc. T. Giljević |
| 3. | 2.studenoga 2021. | Klasifikacija poslova u teritorijalnom upravnom sustavu. Grupiranje poslova. Razgraničenje poslova. Upravni poslovi. Poslovi u hrvatskoj državnoj upravi. Povjereni poslovi državne uprave. Obavljanje poslova državne uprave na teritoriju i lokalne ekspoziture državne uprave. | dr.sc. I. Lopižić |
|  | 15.-19. studenoga 2021 | Ispitni tjedan |  |
| 4. | **23. studenog (16,30-19,00 h)** | Nadzor nad hrvatskom državnom upravom. | dr.sc. I. Lopižić |
| 5. | 7. prosinca 2021.  **online** | Središte vlade kao koordinativni centar državne uprave: tajništvo vlade i ostale institucije središta vlade. Instrumenti koordinacije. Joined up i koordinacija u sustavu državne uprave. Centri vlade. Agencifikacija. | doc.dr.sc. T. Giljević - online |
| 6. | 14. prosinca 2021. | **Kolokvij** | dr.sc. I. Lopižić - online |
| 7. | 11.siječnja 2022.  **online** | Javne službe (službe od općeg interesa) – pojam, klasifikacija, razvoj i odnos s javnom vlašću.  Javne službe u pravu i politici Europske unije. Okvir djelovanja javnih službi u Hrvatskoj. | izv.prof.dr.sc. J. Džinić |
| 8. | 18. siječnja 2022.  **online** | Upravne reforme. Menadžerske reforme javne uprave i njihovi učinci. EU standardi i modernizacija javne uprave u tranzicijskim zemljama. Upravne reforme u Hrvatskoj. | izv.prof.dr.sc. J. Džinić |

**Kolokvij**

***Uvjeti za izlazak na kolokvij***

Svi studenti koji ispit iz predmeta Državna uprava polažu po **prvi**, **drugi** ili **treći** put imaju pravo polagati kolokvij koji će se održati u četvrtak, **14. prosinca 2021. u 18.00 sati za sve studente (redovite i izvanredne),** online putem sustava Merlin.

Studenti koji polože kolokvij mogu, po prijavljenom ispitu, pristupiti usmenom ispitu u zimskom ispitnom roku kao i na izvanrednom roku u travnju u ak. god. 2021./22. bez polaganja pisanog dijela ispita. Na usmenom ispitu polažu se dijelovi ispitne literature koji nisu bili uključeni u kolokvij. Studenti koji tijekom zimskog i proljetnog ispitnog roka ne polože usmeni dio ispita upućuju se na polaganje redovnog ispita (pisanog i usmenog) na nekom od sljedećih ispitnih rokova.

Student ima pravo pristupiti kolokviju samo jednom, odnosno ponavljanje kolokvija nije predviđeno. Studenti koji ne polože usmeni dio kolokvija, moraju polagati cijeli ispit po redovnoj proceduri.

***Format kolokvija***

Test se sastoji od pet pitanja esejskog tipa (problemskih zadataka) pri čemu je naglasak na provjeri znanja, razumijevanju i povezivanju gradiva. U tom smislu, u zadacima se traži objašnjavanje gradiva, a zadatak sadrži kratak opis problemske situacije i pitanje na temelju kojeg se provjerava povezivanje te situacije sa gradivom iz ispitne literature (v. primjer niže).

Odgovori se ocjenjuju na skali od 0 do 4 boda. Negativnih bodova nema. Ukupan broj bodova koji se može postići na testu je 20. Za pozitivan test potrebno je ostvariti 8 bodova i pritom imati najmanje 3 točna odgovora, što znači da je student na najmanje 3 pitanja dobio bodove.

*Primjer problemskog zadatka*

Vlada RH odlučila je pokrenuti modernizaciju državne uprave za što joj je potrebna stalna institucionalna podrška odnosno posebna upravna organizacija. Vlada se dvoumi oko organizacijskih rješenja unutar Vlade ili unutar sustava državne uprave. Između kojih organizacijskih rješenja se Vlada dvoumi i u kojem slučaju će se u postupku osnivanja pojaviti i Hrvatski sabor?

* Odgovor: Vlada se dvoumi između osnivanja ureda, agencije, direkcije ili druge stručne službe koju može osnovati svojom uredbom, sukladno Zakonu o Vladi, i osnivanja novog tijela državne uprave (npr. ministarstva). U slučaju da se Vlada odluči za osnivanje novog tijela državne uprave, to će tijelo biti potrebno osnovati zakonom. U tom će slučaju Hrvatski trebati osnovati to tijelo, budući da se tijela državne uprave osnivaju zakonom.

***Literatura za kolokvij***

* Koprić I., Marčetić G., Musa A., Đulabić V., Lalić Novak G.; Upravna znanost - Javna uprava u suvremenom europskom kontekstu; Pravni fakultet Sveučilišta u Zagrebu- Studijski centar za javnu upravu i javne financije (2021), str. 49-51, 175-231
* Ustav Republike Hrvatske, NN 56/90, 135/97, 08/98, 113/00, 124/00, 28/01, 41/01, 55/01, 76/10, 85/10, 05/14 (čl. 4., 5., 93.-114.)
* Zakon o Vladi Republike Hrvatske, NN 150/11, 119/14, 93/16, 116/18
* Zakon o sustavu državne uprave, NN 66/19
* Zakon o ustrojstvu i djelokrugu tijela državne uprave, NN 85/20 (čl. 1.-4., 10.)
* Uredba o općim pravilima za unutarnje ustrojstvo tijela državne uprave, NN 70/19